Innledning
Tema
Fødselsdepresjon
Problemstilling

Hvordan kan sykepleiere forebygge fødselsdepresjon hos gravide?

Bakgrunn for valg av tema

Jeg ser for meg at det å ha en fødselsdepresjon ikke bare påvirker mor, men også barnet, familien og de nærmeste. Jeg tror også at den fortvilede situasjonen mor er i, vil bli ytterligere fortvilende ved tanken på at andre skal få vite at du ikke er den lykkelige mor – som samfunnet forventer og krever. 

Det at mor ikke skal være overlykkelig, og glede seg over sitt nye vidunder – er ennå for mange ubegripelig. Jeg ønsker derfor å se på om der er noe jeg som sykepleier kan gjøre for å forebygge fødselsdepresjoner. På den måten kan mor, barn og pårørende spares for den påkjenningen en fødselsdepresjon kan være. 

Presentasjon av problemstilling

Jeg vil se litt på når, hvordan og hvorfor fødselsdepresjoner oppstår. Dette for å forstå temaet bedre. Også menn kan få fødselsdepresjoner (Brudal, 1983). I oppgaven har jeg valgt å ikke ta med barnefaren i forebyggingen av fødselsdepresjoner hos den gravide kvinnen. Barnfaren kan spille en viktig rolle som støtte til den gravide kvinnen, men jeg har valgt å sette fokus på jordmor og helsesøsters rolle i forebygging av fødselsdepresjoner.

Definisjon av begreper i problemstillingen

Forebygging:
Sykepleierens sentrale funksjon i det forebyggende helsearbeidet er å forhindre at komplikasjoner eller nye helseproblemer oppstår. Sykepleieren har en viktig oppgave i å støtte opp om helsefremmende prosesser hos pasienten (Fagplan sykepleieutdanningen, HSH).

Fødselsdepresjon:

En depresjon som inntreffer etter en fødsel kalles fødselsdepresjon. Det er mange grader av humørforandringer, og i dette tilfellet deler man dem ofte inn i tre, etter alvorlighetsgrad. Dette kommer jeg nærmere inn på under punkt …
Oppgavens disposisjon

Først i oppgaven er teoridelen i oppgaven. Den inneholder sentrale fakta og begreper som legger grunnlaget for drøftingsdelen. Dernest følger metodedelen som danner grunnlaget for måten jeg har bearbeidet dataen jeg har funnet på. Til slutt kommer drøftingsdelen hvor jeg drøfter ”Hvordan kan sykepleier forebygge fødselsdepresjon hos gravide”. 
